નવી દિલ્હી : ક્રૂડ ઓઇલની કિંમતોમાં ભારે કડાકો બોલ્યો છે. જેનાં કારણે આગામી દિવસોમાં ભારતમાં પેટ્રોલ સસ્તુ થવાની શક્યતા છે. 8 ડિસેમ્બરે ક્રૂડ બાસ્કેટ 12.6 રૂપિયા પ્રતિ લિટરે પહોંચ્યું હતું. જે બ્રાન્ડેડ મિનરલ વોટરની કિંમત કરતા પણ ઓછું હતું. ક્રૂડ હજી પણ સસ્તુ થવાની આશા છે. મિડ જાન્યુઆરીનાં રિવ્યૂમાં તંલ કંપનીઓ પેટ્રોલ અને ડિઝલની કિંમતો ઘટાડો કરે તેવી શક્યતા છે. સરકાર દ્વારા બહાર પાડવામાં આવેલા આંકડાઓ અનુસાર ઇન્ડિયન ક્રૂડ બાસ્કેટ 8 ડિસેમ્બરે 2001 રૂપિયા પ્રતિ બેરલનાં સ્તરે પહોંચ્યું હતું. આ આંકડા ડોલરની સામે રૂપિયાનાં 66.67નાં હિસાબે ગણવામાં આવ્યો છે. એક બેરલમાં 159 લિટર હોય છે. આ રીતે ભારતમાં આગામી દિવસોમાં પેટ્રોલની કિંમત 12.58 રૂપિયા પ્રતિ લિટરે પહોંચી શકે છે.